[image: logo_KEDE_2011]
ΚΕΝΤΡΙΚΗ ΕΝΩΣΗ 							ΔΣ11522072014
ΔΗΜΩΝ ΕΛΛΑΔΑΣ

Π Ρ Α Κ Τ Ι Κ Ο
Συνεδρίασης του Διοικητικού Συμβουλίου της Κ.Ε.Δ.Ε.
της 22ας Ιουλίου 2014


Στην Αθήνα σήμερα, 22 Ιουλίου 2014, ημέρα Τρίτη και ώρα 12:30, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 
Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Δανιηλίδης Συμεών Νεάπολης-Συκεών, Καλλίρης Κων/νος Ζωγράφου, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Μαλούτας Λάζαρος Κοζάνης, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Σιώμος Βλάσσης Πεντέλης, Τζόκας Σπυρίδων Καισαριανής.
Απόντες οι Δήμαρχοι: Ιωακειμίδης Γεώργιος Νίκαιας-Αγ.Ι.Ρέντη, Καμίνης Γεώργιος Αθηναίων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαραβέλιας Δημήτριος Χαϊδαρίου, Μπουτάρης Ιωάννης Θεσσαλονίκης και οι Δημοτικοί Σύμβουλοι: Βιρβιδάκης Κυρίακος Χανίων, Καλογερόπουλος Δημήτριος Αιγάλεω, Προβατάς Φώτιος Αθηναίων.
Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:
.........................................................................................................................................
Απόφαση 115η
ΘΕΜΑ: 	Παρατηρήσεις επί του Προσχεδίου ΚΥΑ των Υπουργείων Οικονομικών & Εσωτερικών για τους Προϋπολογισμούς των Δήμων έτους 2015.




Το Διοικητικό Συμβούλιο της ΚΕΔΕ, αφού ενημερώθηκε από τον κ. Γ. Μουράτογλου, Αντιπρόεδρο της Επιτροπής Οικονομικών Ο.Τ.Α. της ΚΕΔΕ, σχετικά με τη διατύπωση γνώμης από την ΚΕΔΕ, ενόψει έκδοσης Κοινής Υπουργικής Απόφασης κατ’ εξουσιοδότηση των διατάξεων της παρ. 1 του άρθρου 77 του ν. 4172/2013, αναφορικά με την ψήφιση του προϋπολογισμού των Δήμων έτους 2015,
ύστερα από διαλογική συζήτηση,

Αποφασίζει ομόφωνα



Ζητά την παράταση των διαδικασιών που προβλέπονται για την ψήφιση των προϋπολογισμών των Δήμων έτους 2015, μέχρι 30 Σεπτεμβρίου 2014, προκειμένου να ψηφισθούν από τις νεοεκλεγμένες δημοτικές αρχές. Μέχρι τότε να υπάρξει κατάλληλη προετοιμασία με άτυπες συνεργασίες υπηρεσιακών παραγόντων των Δήμων και των νέων δημοτικών αρχών.
..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ
Ο Γενικός Γραμματέας της Κ.Ε.Δ.Ε.



Απόστολος Κοιμήσης
Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.



Παναγιώτης Βασιλείου

